פרק זה טעון עריכה. אנא תרמו לוויקיפדיה ועזרו לערוך אותו. ייתכן שתמצאו פירוט בדף השיחה. 
בתיה עופר
**בתיה עופר** (1974) היא פילנתרופית, אספנית ואוצרת אמנות ישראלית-בריטית. היא עומדת בראש עמותת Art of wishes שמגייסת כספים עבור ארגון משאלת לב העולמית דרך אמנות. בשנת 2022 הוכתרה כאחת מאספני האמנות החשובים בעולם.

ביוגרפיה
--------

בתיה נולדה בישראל בשנת 1974. בגיל 22 עברה להתגורר בטורונטו שם סיימה תואר ראשון במנהל עסקים מאוניברסיטת יורק. ב-2009 נישאה למיליארדר הישראלי, עידן עופר, והשניים מתגוררים בלונדון יחד עם ילדיהם. לאחר נישואיהם החלה להיות מעורבת בפעילות פילנתרופית ובעולם האמנות.

קריירה
------

עופר עבדה לפני נישואיה במיזם המכוניות החשמליות "בטר פלייס" של שי אגסי.

עופר יושבת בחבר הנאמנים של האקדמיה המלכותית לאמנויות בלונדון. כמו כן היא חברה במועצה הבין־לאומית של תאגיד האמנות הרב-לאומי בריטי "סות'ביס", ונמנית עם חבר הנאמנים הבין־לאומי של מרכז פרס לשלום וחדשנות.

בעבר כיהנה עופר כיושבת ראש מועצת החינוך של גלריית סרפנטיין ושימשה כיועצת ליריד האמנות הבינלאומי "Frieze".

פילנתרופיה
----------

את פעילותה הפילנתרופית החלה כאשר שימשה כנשיאת כבוד בעמותת Make-a-Wish ישראל. ב-2013 הצטרפה לשלוחה הבריטית של העמותה.

בשנת 2024 הוענקה לבתיה אות אבירות של מרכז פרס לשלום ולחדשנות לנשים משפיעות ופורצות דרך ולמנהיגות נשית בעקבות אירועי ה-7 באוקטובר. בנימוקי השופטים נכתב כי בתיה היא חלוצת המלחמה באנטישמיות באוניברסיטאות.

### Art of Wishes

בשנת 2017 הקימה בתיה עופר את הארגון (Art of Wishes), שמטרתו לגייס כספי תרומות עבור Make a Wish דרך התרמה בקהילת האמנות. אחת לשנה היא עורכת אירוע התרמה גדול בלונדון, אשר מטרתו לגייס תרומות למימון משאלות לילדים הסובלים ממחלות קשות. עד כה נתרמו דרך הארגון כחמישים וחמישה מיליון ש"ח.

בשנת 2022 ביקשה מהתכשיטן פאביו סליני לתרום חלק מיצירותיו לטובת מכירה פומבית לארגון, ובעקבות כך גויסו 750 אלף ליש"ט.

### תוכנית מלגות

בשנת 2013 הפכו בתיה ועידן עופר לחברים בוועד המנהל של בית הספר לממשל באוניברסיטת הרווארד בבוסטון, מסצ'וסטס, שם ייסדו את "תוכנית המלגות למנהיגים על שם סמי עופר". התוכנית מעניקה מלגות לסטודנטים יהודים וערבים. באוקטובר 2023 התפטרו השניים מהוועד המנהל במחאה על כך שנשיאת האוניברסיטה, פרופ' קלודין גיי, לא גינתה את המכתב של 31 ארגוני סטודנטים באוניברסיטה האמריקנית שהיא עומדת בראשה, בו האשימו את מדינת ישראל באחריות הבלעדית לאלימות בעקבות מתקפת הפתע של ארגוני הטרור הפלסטיניים מרצועת עזה על ישראל (2023). בנוסף, משכו השניים התחייבות לתרום לאוניברסיטת הרווארד מיליוני דולרים.

### קרן עידן ובתיה עופר

הקרן מנוהלת בפועל על ידי בתיה. בישראל תרמה הקרן 15 מיליון דולר לספריה הלאומית החדשה. כמו כן תרמה הקרן לקמפוס חדש של אקדמיית בצלאל, שם ממוקם אגף האמנות על שם עידן ובתיה עופר, וכן תרמה כסף לבית החולים איכילוב.

בבריטניה תרמה יחד עם בעלה 25 מיליון ליש"ט לבית הספר לעסקים בלונדון.

בשנת 2023 השניים תרמו למען סיבסוד עלות הכניסה של צעירים לתערוכות באקדמיה המלכותית לאומנויות בלונדון.

אוסף אמנות
----------

האוסף של בני הזוג מתמקד בעיקר באמנות מודרנית ואמנות עכשווית, וכולל יצירות של אמנים כמו לואיס בורג'ס, ריצ'רד פרינס, דייוויד האמונז, סיגמר פולק, תומאס סטרוס ופיליפ גוסטון.

בשנת 2018 התעמתה עופר עם האמן בנקסי בכלי התקשורת בבריטניה, והאשימה אותו בכך שהיצירות שלו מפיצות אנטישמיות וכי הן אף דומות לתעמולה נאצית.

בשנת 2022 הוכתרה עופר כאחת מאספניות האמנות החשובות בעולם על ידי מגזין האמנות "Artnews".

קישורים חיצוניים
----------------

* בתיה עופר, ברשת החברתית אקס (טוויטר)
* בתיה עופר, ברשת החברתית אינסטגרם

*

הערות שוליים
------------

1. 1 2  Maximilíano Durón, Batia and Idan Ofer, ARTnews.com, ‏2020-10-06 (באנגלית אמריקאית)
2. 1 2  Collector's eye: Batia Ofer, The Art Newspaper - International art news and events, ‏2021-10-13
3. ↑  גלובס, שירות (2019-08-17). "5 מיליון יורו ו-700 מוזמנים: עידן עופר חגג עשר שנות נישואים". *Globes*. נבדק ב-2023-05-27.
4. 1 2  לונדון, נורית רובין-ווילסון (2017-12-07). ""אשקר אם אומר שהביקורת על עידן עופר לא פוגעת בי"". *Globes*. נבדק ב-2023-02-26.
5. ↑  אבירות מרכז פרס לשלום ולחדשנות 2024, באתר www.peres-center.org
6. ↑  The Make-A-Wish UK Patrons and Ambassadors | Make A Wish, www.make-a-wish.org.uk (באנגלית בריטית)
7. ↑  Batia Ofer in Conversation with Joana Vasconcelos, Phillips (באנגלית)
8. ↑  Garrahan, Rachel (2022-08-29). "For Fabio Salini, This Is a Good Time to Give Back". *The New York Times* (באנגלית אמריקאית). ISSN 0362-4331. נבדק ב-2023-02-26.
9. ↑  שומפלבי, אטילה (2022-11-30). "בדרך לאוניברסיטת הרווארד: המלגה שנותנת מימון מלא". *Ynet*. נבדק ב-2023-02-26.
10. ↑  "Kennedy School's Campus Makeover". *Harvard Magazine* (באנגלית). 2017-12-01. נבדק ב-2023-02-26.
11. ↑  אתר למנויים בלבד יורם גביזון, עידן ובתיה עופר התפטרו מהוועד המנהל של בית הספר לממשל של הרווארד, באתר הארץ, 12 באוקטובר 2023
12. ↑  בתיה עופר מגלה למה חדלה לתרום להרווארד, אך מחזיקה תוכנית מנהיגות
13. ↑  עידן ובתיה עופר עם תרומה אדירה למשכן הספרייה הציבורית, באתר Ice
14. ↑  האגף החדש של עופר - וואלה! כסף, באתר וואלה!, ‏2022-11-14
15. ↑  25 million gift for LBS's Old Marylebone Town Hall, London Business School (באנגלית)
16. ↑  , London's Royal Academy of Arts offers young visitors half price entry, The Art Newspaper - International art news and events, ‏2023-03-06
17. ↑  חתן, גלית (2023-03-16). "למפות את איטליה בתלת-ממד". *Globes*. נבדק ב-2023-06-19.
18. ↑  Collector's eye: Batia Ofer, The Art Newspaper - International art news and events, ‏2021-10-13
19. ↑  גולן חזני, בתיה עופר נגד בנקסי: "הפוסטרים שלך דומים לתעמולה הנאצית של שנות ה-30", באתר כלכליסט - www.calcalist.co.il, ‏2018-11-08
20. ↑  "Banksy's Latest pro-Palestine Stunt Sparks Spat With Top Israeli Art Collector". *Haaretz* (באנגלית). נבדק ב-2023-02-27.